Fock
Fock oli Vestfaalist pärit aadlisuguvõsa. Vestfaalist rändasid suguvõsa liikmed 17. sajandil[küsitav] Eestimaale. 1651. aastal aadeldas Rootsi kuninganna Kristiina Narva raehärra, Eestimaa maanõuniku Hans Focki (1575–1640) neli poega (Hans, Martin (Morten), Heinrich (Henrik) ja Gideon Fock). Üks poegadest, Võivere, Avanduse ja Sagadi mõisate pärushärra ning Magnus Gabriel De la Gardie kindraladjutant Gideon von Fock (1625–1710), pani aluse Eestimaal püsima jäänud harule (Fock a. d. H. Saggad). Suguvõsale kuulusid eri aegadel Eesti alal Avanduse, Tapa ja Sagadi mõis. 1745. aastal kanti Fockid Eestimaa aadlimatriklisse nr. 84 all.